**PL – Povrch hranola**

V každej úlohe si urob náčrt hranola, príp. aj postavy.

1. Vypočítaj povrch štvorbokého hranola s podstavou tvaru rovnobežníka. Podstava má rozmery: a = 8,2cm; b = 5cm; va = 4,5cm, výška hranola je 12cm.
2. Vypočítaj povrch kolmého trojbokého hranola, ktorého hrany podstavy sú a = 12cm, b = 18cm, c = 24cm, vc = 9cm a hranol je vysoký 2dm.
3. Vypočítaj povrch štvorbokého hranola s lichobežníkovou podstavou, ktorého základne majú dĺžky 6,5cm a 2cm, ramená 4cm a 3,5cm, výška lichobežníka je 3cm. Výška hranola je 10cm.